CELEX: 62006CA0281
Language: et
Date: 2007-12-18 00:00:00
Title: Kohtuasi C-281/06: Euroopa Kohtu (kolmas koda) 18. detsembri 2007 . aasta otsus (Bundesfinanzhofi — Saksamaa — Eelotsusetaotlus) — Hans-Dieter Jundt, Hedwig Jundt versus Finanzamt Offenburg (Teenuste osutamise vabadus — Kõrvaltegevus õppejõuna — Mõiste tasu — Kuluhüvitis — Maksuvabastust käsitlevad õigusnormid — Tingimused — Tasu, mida maksab asjaomase liikmesriigi ülikool)

23.2.2008   
            
            
               ET
            
            
               Euroopa Liidu Teataja
            
            
               C 51/17
            
         Euroopa Kohtu (kolmas koda) 18. detsembri 2007. aasta otsus (Bundesfinanzhofi — Saksamaa — Eelotsusetaotlus) — Hans-Dieter Jundt, Hedwig Jundt versus Finanzamt Offenburg
   (Kohtuasi C-281/06) (1)
   
   (Teenuste osutamise vabadus - Kõrvaltegevus õppejõuna - Mõiste „tasu’ - Kuluhüvitis - Maksuvabastust käsitlevad õigusnormid - Tingimused - Tasu, mida maksab asjaomase liikmesriigi ülikool)
   (2008/C 51/28)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Hagejad: Hans-Dieter Jundt, Hedwig Jundt
   
      Kostja: Finanzamt Offenburg
   Kohtuasja ese
   Eelotsusetaotlus — Bundesfinanzhof — EÜ artiklite 49 ja 149 tõlgendamine — Kõrvaltegevus õppejõuna avalik-õigusliku juriidilise isiku (ülikool) teenistuses tasu eest, mida võib käsitleda kuluhüvitisena — Siseriiklikud õigusnormid, mis piiravad sellistele tasudele kehtestatud maksuvabastuse kohaldamise vaid neile tasudele, mida maksavad liikmesriigis asuvad avalik-õiguslikud juriidilised isikud
   Resolutiivosa
   
               1.
            
            
               Ühe liikmesriigi maksumaksja tegevus õppejõuna teises liikmesriigis asuva avalik-õigusliku juriidilise isiku, antud juhul ülikooli, teenistuses kuulub EÜ artikli 49 kohaldamisalasse isegi juhul, kui see on missioonitundest ajendatud kõrvaltegevus.
            
         
               2.
            
            
               Teenuste osutamise vabaduse piirang, mis seisneb selles, et siseriiklike õigusnormide kohaselt ei maksustata tulumaksuga tasu, mida vastusooritusena kõrvaltegevuse eest õppejõuna maksab oma riigi territooriumil asuv avalik-õiguslikust juriidilisest isikust ülikool, kuid seda maksuvabastust ei anta, kui seda tasu maksab teises liikmesriigis asuv ülikool, ei ole õigustatud ülekaaluka üldise huvi tõttu.
            
         
               3.
            
            
               Asjaolu, et liikmesriigid on pädevad ise korraldama oma haridussüsteemi, ei muuda ühenduse õigusega kooskõlas olevaks siseriiklikke õigusnorme, mis võimaldavad maksusoodustust maksumaksjatele, kes on tegevad asjaomase liikmesriigi riiklike ülikoolide teenistuses või nende käsundi alusel.
            
         
      (1)  ELT C 224, 16.9.2006.